作者：史达祖
词牌/韵律：花心动

paragraphs: 风约帘波，锦机寒、难遮海棠烟雨。
夜酒未苏，春枕犹敧，曾是误成歌舞。
半褰薇帐云头散，奈愁味、不随香去。
尽沈静、文园更渴，有人知否。
懒记温柔旧处。
偏只怕、临风见他桃树。
绣户锁尘，锦瑟空弦，无复画眉心绪。
待拈银管书春恨，被双燕、替人言语。
意不尽，垂杨几千万里。